ตีตั๋วชนโรง: The Void ตัด หั่น สับ สยองชวนแหวะ ขวัญอ่อนอย่าดู
จะว่าไปแล้วหนังระทึกขวัญแบบมีฉากสยองชวนแหวะ ไม่มีให้เราได้ดูกันนานแล้ว การมาของ ,The Void, หรือในชื่อไทย ,แทรกร่างสยอง, จึงถือว่าเป็นวาระพิเศษของแฟนหนังแนวนี้โดยเฉพาะ ที่จะได้กลับไปสัมผัสความระทึกขวัญปนสยองในแบบที่คุ้นเคย ซึ่งภาพรวมของหนังก็ทำออกมาได้พอใช้ แม้จะมึนๆ กับพล็อตที่ต้องตีความกันสักนิด และดีกรีความสยองที่ไม่ได้ดีถึงขั้นเทียบชั้นหนังคลาสสิกในอดีต แต่ใครที่รู้ตัวว่าขวัญอ่อน กลัวเลือด ก็ไม่แนะนำให้ไปดูอยู่ดี,The Void แทรกร่างสยอง, เล่าเรื่องราวในชนบทห่างไกล เมื่อเจ้าหน้าที่ตำรวจแดเนียล คาร์เตอร์ ได้พบกับชายที่ร่างเต็มไปด้วยเลือด เขาจึงพาส่งโรงพยาบาลเพื่อทำการรักษา แต่แล้วก็พบว่าโรงพยาบาลแห่งนี้ถูกล้อมด้วยกลุ่มคนที่ใส่ผ้าคลุมสีขาวที่มีสัญลักษณ์ ,สามเหลี่ยม,ขณะเดียวกันในโรงพยาบาลก็เกิดเรื่องไม่คาดฝันและเพี้ยนขึ้นเรื่อยๆ ทั้งพยาบาลที่เฉือนเนื้อหนังตัวเอง คนตายที่ฟื้นขึ้นมา และการปรากฏตัวของสิ่งมีชีวิตชวนสยอง พร้อมกับทางลับสู่ห้องใต้ดินที่เต็มไปด้วยปริศนาของโรงพยาบาลแห่งนี้,ฉากตัด หั่น สับ เสิร์ฟมาครบ,จุดขายสำคัญของ ,The Void, ก็คือฉากสยองชวนแหวะ ที่เรื่องนี้กลับไปใช้เทคนิคการถ่ายทำยุคเก่า ที่ใช้การแต่งหน้า สร้างฉาก สร้างโมเดลจำลองต่างๆ เพื่อให้ได้ภาพสยดสยองที่สมจริง ซึ่งหนังก็จัดให้หมด ทั้งฉากตัด หั่น สับ แล่ สิ่งมีชีวิตประหลาด เลือด และเศษเนื้อเต็มฉากที่ชวนสะอิดสะเอียน แต่หนังก็ประนีประนอมต่อคนดู ด้วยการนำเสนอฉากเหล่านี้ในที่มืดๆ หรือมุมกล้องบดบังที่ช่วยลดทอนความสยองลงไปได้บ้าง,ว่ากันตรงๆ ใครที่เป็นแฟนหนังแนวนี้หรือคุ้นเคยกับหนังแนวนี้มาบ้าง ก็คงจะรู้สึกว่าหนังไม่ได้จัดเต็มอย่างที่คิด,The Void แทรกร่างสยอง, เป็นงานคารวะหนังสยองชวนแหวะในยุค 80 ซึ่งพล็อตเรื่องมันก็คล้ายๆ กับการยำหนังคลาสสิกในอดีตมาผสมกันอย่าง ,Re-Animator, (1985), ,The Evil Dead, (1981) หรือ ,The Thing, (1982) เป็นต้น,เสน่ห์อีกอย่างหนึ่งของหนังประเภทนี้นอกเหนือจาก ,ฉากสยองชวนแหวะ, ก็คือ ,พล็อต, ที่กล้าเล่นกับประเด็นพิสดาร เพี้ยน จนถึงขั้นวิปริต แต่ก็มีความสมเหตุสมผลในตัวของมัน,ซึ่ง ,The Void, ก็เดินในเส้นทางนั้น แต่ก็ไม่ถึงขั้นเทียบชั้นหนังคลาสสิกยุค 80 แต่ก็เห็นถึงความพยายามในการยกระดับให้กับหนังสยองชวนแหวะ ด้วยการตั้งคำถามเชิงนามธรรม ที่ต้นสายปลายเหตุดูจบยังต้องมาคิดต่อ,กลุ่มคนชุดขาว สัญลักษณ์, สามเหลี่ยม, และอีกหลายๆ เหตุการณ์ประหลาดๆ ในเรื่อง (ไม่ขอสปอยล์ ดูจะรู้เองว่าคืออะไร) ดูจะโยงเข้ากับกลุ่มลัทธิความเชื่อในโลก ที่พัวพันเรื่องของการชำระบาป ชีวิตหลังความตาย หรือแม้กระทั่งการล้างโลก สิ่งต่างๆ เหล่านี้ถูกแทรกอยู่ใน ,The Void, ตลอดเรื่อง ซึ่งอาจจะพอตอบคำถามในเชิงนามธรรมในเรื่องนี้ได้บ้าง ที่คนดูทั่วไปอาจจะมึนว่าต้องการสื่ออะไร แต่หากใครนิยมศึกษาเรื่องราวกลุ่มลัทธิความเชื่อต่างๆ อยู่แล้ว น่าจะอินกับประเด็นเหล่านี้มากเป็นพิเศษ,โดยสรุปแล้ว The Void แทรกร่างสยอง สำหรับคนดูทั่วไป ก็ไม่ใช่หนังที่ พลาดไม่ได้ แต่อย่างใด ยิ่งถ้ากลัวเลือด กลัวฉากสยองแล้วละก็ บอกผ่านเรื่องนี้ไปได้เลย แต่สำหรับแฟนหนังสยองชวนแหวะ นี่ก็นับเป็นวาระพิเศษที่นานๆ ที ถึงจะได้มาฉายบนจอภาพยนตร์สักครั้ง ยังไงก็ต้องไปดู,อ่านบทความ ตีตั๋วชนโรง เรื่องอื่นๆ, ,--- ชาแมน ---, ,CMZMOVIE.COM, ,Facebook.com/cmzmovie, ,Twitter.com/Chamanz13
The Void แทรกร่างสยอง เป็นวาระพิเศษของแฟนหนังแนวนี้โดยเฉพาะ ที่จะได้กลับไปสัมผัสความระทึกขวัญปนสยองในแบบที่คุ้นเคย ก็ทำออกมาได้พอใช้ ดีกรีความสยองที่ไม่ได้ดีถึงขั้นเทียบกับหนังคลาสสิก 
ตีตั๋วชนโรง,The Void,The Void แทรกร่างสยอง,หนังใหม่,รีวิวหนัง